CELEX: 32008R1156
Language: bg
Date: 2008-11-20 00:00:00
Title: Регламент (ЕО) № 1156/2008 на Комисията от 20 ноември 2008 година относно класирането на някои стоки в Комбинираната номенклатура

21.11.2008   
            
            
               BG
            
            
               Официален вестник на Европейския съюз
            
            
               L 310/9
            
         
      РЕГЛАМЕНТ (ЕО) № 1156/2008 НА КОМИСИЯТА
   
   от 20 ноември 2008 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Комитетът по Митническия кодекс не изрази становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, следва да бъдат класирани в Комбинираната номенклатура със съответния код по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 ноември 2008 година.
      
         
            За Комисията:
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Апарат за записване, възпроизвеждане и визуализация на неподвижни изображения (така наречената „мултимедийна рамка“) с общи размери 17 (Д) × 12,9 (Ш) × 12,3 (В) cm, състояща се от следните основни компоненти в общ корпус:
                              
                                          —
                                       
                                       
                                          цветен течнокристален дисплей с диагонал 13 cm (5,1 инча) и с разделителна способност на екрана 320 × 240 пиксела,
                                       
                                    
                                          —
                                       
                                       
                                          гнездо за карта с модул за идентифициране на абоната (SIM-карта),
                                       
                                    
                                          —
                                       
                                       
                                          инфрачервен интерфейс,
                                       
                                    
                                          —
                                       
                                       
                                          вътрешна памет, и
                                       
                                    
                                          —
                                       
                                       
                                          бутони за управление.
                                       
                                    Изображенията се прехвърлят във вътрешната памет на апарата от съвместимо с него устройство (като мобилен телефон, автоматична машина за обработка на информация или цифров фотоапарат) с помощта на инфрачервен сигнал или на SIM карта чрез мултимедийни съобщения (MMS).
                              Изображенията могат също така чрез инфрачервения интерфейс да бъдат прехвърляни от апарата в съвместимо с него устройство.
                              Апаратът поддържа формати JPEG и GIF с максимална разделителна способност 1 024 × 728 пиксела.
                              Изображенията могат да бъдат визуализирани както поединично, така и в последователност.
                              Във вътрешната памет могат да бъдат съхранявани до 50 изображения.
                           
                        
               
                  8528 59 90
               
               
                  Класирането се определя от разпоредбите на Общите правила 1 и 6 за тълкуване на Комбинираната номенклатура, бележка 3 към раздел XVI, и от описанието на кодовете по КН 8528, 8528 59 и 8528 59 90.
                  Тъй като апаратът е съставно устройство в съответствие с бележка 3 към раздел XVI, той следва да бъде класиран според компонента, извършващ основната функция.
                  Поради способността му да визуализира изображения, се смята, че основната функция на апарата е тази на монитор, което е специфична функция, упомената в позиция 8528.
                  Фактът, че сигналите, подавани от външни източници, не се визуализират пряко, не изключва класиране в позиция 8528, тъй като е възможно мониторите от тази позиция да могат да приемат сигнали от различни източници. (Вж. също обяснителните бележки към Хармонизираната система за позиция 8528, трети параграф.)
                  Поради това апаратът следва да бъде класиран в код по КН 8528 59 90 като цветен монитор.
               
            
                  
                              2.
                           
                           
                              Апарат за записване, възпроизвеждане и визуализация на неподвижни и видеоизображения, както и за записване и възпроизвеждане на звук (така наречената „мултимедийна рамка“) с общи размери 33 (Д) × 24,1 (Ш) × 4,1 (В) cm, състояща се от следните основни компоненти в общ корпус:
                              
                                          —
                                       
                                       
                                          цветен течнокристален дисплей с диагонал 25,4 cm (10 инча) и с разделителна способност на екрана 800 × 480 пиксела,
                                       
                                    
                                          —
                                       
                                       
                                          вътрешна памет с капацитет за запаметяване 128 MB,
                                       
                                    
                                          —
                                       
                                       
                                          гнезда за карта с памет,
                                       
                                    
                                          —
                                       
                                       
                                          вградени високоговорители,
                                       
                                    
                                          —
                                       
                                       
                                          два интерфейса USB, и
                                       
                                    
                                          —
                                       
                                       
                                          бутони за управление.
                                       
                                    Поддържа следните формати:
                              
                                          —
                                       
                                       
                                          звук: MP3,
                                       
                                    
                                          —
                                       
                                       
                                          неподвижни изображения: JPEG, GIF,
                                       
                                    
                                          —
                                       
                                       
                                          видеоизображения: MPEG1, MPEG4, MOV, AVI.
                                       
                                    В гнездата за картата с памет могат да бъдат поставяни различни видове носители за запаметяване на данни чрез полупроводникови елементи.
                              Изображенията могат да бъдат визуализирани поединично, като последователност или в умален вид.
                              Апаратът може да бъде свързван към съвместим с него апарат, като например цифров фотоапарат, печатащо устройство или машина за обработка на информация.
                           
                        
               
                  8528 59 90
               
               
                  Класирането се определя от разпоредбите на Общите правила 1 и 6 за тълкуване на Комбинираната номенклатура, бележка 3 към раздел XVI и от описанието на кодовете по КН 8528, 8528 59 и 8528 59 90.
                  Тъй като апаратът е съставно устройство в съответствие с бележка 3 към раздел XVI, той следва да бъде класиран според компонента, извършващ основната функция.
                  Като се имат предвид конструкцията и замисълът на апарата, неговото предназначение е визуализация на неподвижни и видеоизображения. Записването на неподвижни и видеоизображения следва да се приема като второстепенна функция на апарата. Поради това следва да се смята, че основната му функция е тази на монитор, което е специфична функция, упомената в позиция 8528.
                  Фактът, че сигналите, подавани от външни източници, не се визуализират пряко, не изключва класиране в позиция 8528, тъй като е възможно мониторите от тази позиция да могат да приемат сигнали от различни източници. (Вж. също обяснителните бележки към Хармонизираната система за позиция 8528, трети параграф.)
                  Поради това апаратът следва да бъде класиран в код по КН 8528 59 90 като цветен монитор.